Plaaswerkerstaking kring uit | Nuus24
Kaapstad – Die plaaswerkerstaking het na ander dele van die Wes-Kaap versprei en Touwsrivier en Ceres getref, berig Eyewitness News."Dinsdagoggend het groepe mense op naburige plase in die Ceres-gebied byeengekom. Die polisie monitor die situasie," het André Traut, polisiewoordvoerder, gesê.Tina Joemat-Pettersson, minister van landbou, bosbou en visserye, sal na verwagting Dinsdag 'n besoek aan De Doorns bring vir samesprekings tussen boere en stakende plaaswerkers.Die werkers het hul werkgewers se aanbod van R80 van die hand gewys en eis 'n daaglikse loon van R150.Plaaswerkers in De Doorns het verlede Maandag begin staak.– Lees meer hier– Volg Nuus24 op Twitter